Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 04.04.2024 nr 10-11/746 - 1

	
Lammi tn 6 kinnistu ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Lammi tn 6 kinnistu ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel. 
Detailplaneeringu koostamise eesmärk on Lammi tn 6 kinnistu jagamine kolmeks elamu- ja ärimaa ning üheks transpordimaa sihtotstarbega krundiks. Lisaks on kavandatud planeeringuala lääneosas tänava pikendus, mis jätkub Lammi tänavast mere poole kergliiklusteena. Detailplaneeringuga määratakse üldised maakasutustingimused, heakorrastuse, haljastuse, parkimise ja tehnovõrkudega varustamise põhimõtteline lahendus.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavalitsuse korralduse eelnõus (Lisa 1) ja korralduse eelnõu seletuskirjas (Lisa 2) ning detailplaneeringu keskkonnamõju strateegilise hindamise eelhinnangus (Lisa 3). Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP046830.

Lugupidamisega	

	
	
(allkirjastatud digitaalselt)	
Kristiina Kupper	
osakonna juhataja - linna maastikuarhitekt	
	
Lisa:	1. Tallinna Linnavalitsuse korralduse „Lammi tn 6 kinnistu ja lähiala detailplaneering algatamine ning keskkonnamõju strateegilise hindamise algatamata jätmine Haabersti linnaosas“ eelnõu.
2. Tallinna Linnavalitsuse korralduse „Lammi tn 6 kinnistu ja lähiala detailplaneering algatamine ning keskkonnamõju strateegilise hindamise algatamata jätmine Haabersti linnaosas“ seletuskirja eelnõu. 
3. Lammi tn 6 kinnistu ja lähiala detailplaneeringu keskkonnamõju strateegilise hindamise eelhinnang. 	

		

Kärt Talimaa-Eelmaa
640 4771 kart.talimaa-eelmaa@tallinnlv.ee